Energjia e erës dhe fermerët
Fermerët francezë të shqetësuar nga ndikimi që turbinat që përdoren për prodhimin e energjisë nga era kanë mbi fermat e tyre
Franca, e cila këtë vit ishte organizatore e konferencës së OKB-së për Ndryshimet Klimatike, krenohet si një nga novatorët më të mëdhenj në botë në teknologjinë e prodhimit të energjisë nga era dhe turbinat e saj janë bërë një simbol i angazhimit të vendit ndaj prodhimit të energjisë së pastër. Por qeveria franceze është duke u bërë objekt kritikash nga fermerët që thonë se turbinat po dëmtojnë mjedisin e kafshëve të egra dhe bagëtisë. Në rajonin verior Pikardi, një fermer që merret me prodhimin e bulmetit ka paditur kompaninë e energjisë e cila ka instaluar turbina në njërën nga pronat e tij, me pretendimin se ato kanë stresuar lopët e tij dhe kanë shkatërruar burimin e tij kryesor të të ardhurave. Korrespondenti i Zërit të Amerikës, Luis Ramirez, shkoi në Francë për të mësuar më shumë mbi këtë histori. Gjatë katër viteve të fundit, gjërat nuk kanë shkuar mirë në fermën e Yann Joly-it. Ai thotë se ky viç u lind tetë ditë më parë me këmbë të lakuara tek kyçet: Zoti Joly fajëson për këtë dhe probleme të tjera valët infrasonike (të një frekuence të ulët) që lëshojnë turbinat, të cilat irritojnë kafshët, por që janë të pakapshme nga njeriu: Zoti Joly ka marrë hua për fermën e tij. Mungesa e qumështit ka bërë që borxhet e tij të rriten. Ai tani ka ngritur një padi duke kërkuar largimin e turbinave dhe kompensim për biznesin e tij: Avokati i tij Philippe Boderau thotë se politikat e sotme po dëmtojnë klientin e tij. Çështja do të shkojë në gjykatë muajin e ardhshëm. Argumenti i zotit Joly është se turbinat janë një fqinj i keq që po pengojnë përpjekjet e tij për shfrytëzimin e pronës. Ndërkohë, tani ai po përpiqet të trajtojë çështjen e viçit të tij i cili po vuan nga deformimi i këmbëve: Edhe ferma e zotit Joly po përballet me një pasiguri të ngjashme. Ministria franceze e energjisë dhe ajo e mjedisit nuk iu përgjigjen kërkesave të Zërit të Amerikës për të komentuar mbi këtë çështje.